นายกรัฐมนตรี ตรวจเยี่ยมการปรับปรุงภูมิทัศน์สวนรักษ์ธรรมชาติบางเขน เพิ่มพื้นที่สีเขียวและลดปัญหาฝุ่นละออง Pm2.5
นายกรัฐมนตรี ตรวจเยี่ยมการปรับปรุงภูมิทัศน์สวนรักษ์ธรรมชาติบางเขน เพิ่มพื้นที่สีเขียวและลดปัญหาฝุ่นละออง Pm2.5พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจติดตามการปรับปรุงภูมิทัศน์บริเวณสวนรักษ์ธรรมชาติ (วงเวียนหลักสี่) ถนนพหลโยธิน เขตบางเขน กรุงเทพฯ โดยนายกรัฐมนตรี ชื่นชมการพัฒนาสวนรักษ์ธรรมชาติ บางเขน ให้เป็นพื้นที่สวนหย่อมสาธารณะขนาดเล็ก ที่มีความร่มรื่น เหมาะแก่การพักผ่อนหย่อนใจ อีกทั้งมีการปลูกต้นไม้เพื่อช่วยดูดซับฝุ่นละออง PM2.5 และช่วยเพิ่มพื้นที่สีเขียว ให้เป็นปอดของคนในพื้นที่ตามนโยบายที่เคยมอบหมายให้ กทม.เร่งรัดปลูกต้นไม้บริเวณตอม่อรถไฟฟ้าทุกต้น และทำสวนสาธารณะขนาดเล็กในทุกเขต เพื่อประชาชนจะได้เข้าถึงธรรมชาติได้ง่าย ไม่ต้องเดินทางไกล เป็นการเพิ่มพื้นที่สีเขียวในชุมชนเมือง และเป็นการแก้ปัญหาฝุ่นละอองในระยะสั้นด้วยขณะเดียวกันต้องการติดตั้งระบบไฟส่องสว่าง เพื่อการดูแลความปลอดภัยให้แก่ประชาชนทั้งนี้รัฐบาลเร่งพัฒนาโครงสร้างพื้นฐานด้านการคมนาคมขนส่งทั่วประเทศ เช่น สร้างถนนที่เชื่อมโยงกันระหว่างภูมิภาคต่างๆ รวมถึงเร่งรัดการก่อสร้างรถไฟฟ้าสายสีเขียว เพื่อให้ประชาชนในพื้นที่ได้ใช้ประโยชน์ และเดินทางรวดเร็วมากขึ้น ซึ่งนอกจากช่วยอำนวยความสะดวกแล้ว ยังช่วยกระจายความแออัดในชุมชนเมืองนอกจากนี้จะมีการพัฒนาที่อยู่อาศัย ซึ่งเดิมต้องการใช้กลไกของกระทรวงการพัฒนาสังคมและความมั่นคงของมนุษย์ในการก่อสร้างบ้านเพื่อผู้มีรายได้น้อย แต่อาจไม่ทันต่อตวามต้องการ จึงต้องหาความร่วมมือกับบริษัทก่อสร้างที่ได้สร้างบ้านเสร็จแล้ว แต่ยังไม่มีผู้อยู่อาศัย โดยนำมาจัดสรรให้ประชาชนเช่าต่อ แต่ทั้งนี้ต้องพิจารณาตามความเหมาะสม อย่างไรก็ตามทุกอย่างต้องร่วมมือกันพัฒนาในทุกมิติและขอให้เชื่อมั่นในรัฐบาล พร้อมยืนยันไม่เคยเอื้อประโยชน์ให้แก่ใคร เพราะการดำเนินโครงการต่างๆ คำนึงถึงประโยชน์ของประชาชนเป็นสำคัญ